|  |  |
| --- | --- |
| **CATALÀ** | |
| **REMITENT:** | **SECRETARIES DE CAMPUS/ CENTRE** |
| **DESTINATARIS:** | **ESTUDIANTS ALS QUALS S’AUTORITZA A MATRICULAR-SE FORA DE TERMINI** |
| **Assumpte:** | **Accés a matrícula fora de termini URV 2023-24** |

Benvolgut/Benvolguda **[Nom de l’estudiant]**,

T’informem que se t’ha autoritzat la matrícula fora de termini i que, a partir de demà / del dia 8 de setembre[[1]](#footnote-1), tindràs cinc dies per formalitzar-la a través de l’[automatrícula](https://uxxiapps.urv.cat/jsloader/ac/matricula).

Com que et matricules fora del termini, la secretaria incorporarà una taxa addicional de 27,27 € a la teva matrícula.

Un cop formalitzada la matrícula, si hi detectes errades o mancances, pots modificar-la per automatrícula en els 5 dies naturals següents.

A l’entrada **“**[**Matrícula**](https://www.urv.cat/ca/universitat/estructura/gestio/suport-activitat/gestio-academica/automatricula/)**”**, que trobaràs a la pàgina web de la URV (apartat “Dreceres”), tens informació sobre preus, beques i ajuts, modalitats i formes de pagament, préstec AGAUR, etc. i també un apartat sobre les preguntes més freqüents.

**Compte de correu electrònic i serveis digitals URV**

Un cop formalitzis la matrícula, si és el primer cop, la URV et genera un compte de correu electrònic institucional i altres serveis digitals. Tindràs operatiu el teu compte 24 hores després de la matrícula i podràs accedir-hi a través de la intranet URV; [aquí](http://www.urv.cat/gestio_academica/automatricula/acces_serveis_digitals.html) tens les indicacions per fer-ho.

A la intranet, prement a l’apartat “Correu electrònic”, accediràs al teu compte de correu i en coneixeràs l’adreça. És important que el revisis periòdicament, ja que durant la teva vinculació amb la URV t’hi farem arribar informació important.

**Carnet URV**

Un cop formalitzis la matrícula, si és el primer cop , podràs disposar del carnet URV. Pots consultar-ne les utilitats i el procediment per obtenir-lo [aquí](http://www.urv.cat/carnet-urv/).

Per a qualsevol consulta o aclariment, pots posar-te en contacte amb nosaltres.

Salutacions cordials,

[**Secretaria de Centre/Campus**]

Universitat Rovira i Virgili

1. Si genereu la cita prèvia de matrícula entre el dia 24 de juliol i el 6 de setembre, cal posar l’opció “... del dia 8 de setembre”. [↑](#footnote-ref-1)